Tájékoztatás tankönyvtámogatásról

Zalaszentgrót Város Önkormányzatának Képviselő-testület Szociális Bizottsága a 15/2016. (IX.22.) számú határozatával a tankönyvtámogatás 2016/2017-es tanévre vonatkozó mértékét 100 %-os intenzitással, vagyis a tankönyvcsomagok árának megfelelő összegben állapította meg. Az egyes szociális ellátásokról és szolgáltatásokról szóló 4/2015.(II.13.) számú önkormányzati rendelet 8/B. § (1) bekezdése értelmében „Tankönyvtámogatásban részesülhetnek azon zalaszentgróti lakó-, illetve tartózkodási hellyel rendelkező, életvitelszerűen a településen tartózkodó szülők és törvényes képviselők, akik nappali rendszerű iskolai oktatás keretében legfeljebb a 12. évfolyamon tanulmányokat folytató, tizenkilencedik életévét be nem töltött gyermeket nevelnek, és a gyermek ingyenes tankönyvellátásban normatív kedvezmény útján nem részesül.”

A támogatási kérelmet gyermekenként csak az egyik szülő, illetve törvényes képviselő terjesztheti elő minden év **november 15. napjáig**, az erre rendszeresített formanyomtatványon, amely a Polgármesteri Hivatal Szociális Osztályán kérhető. A kérelemhez csatolni kell a tankönyvek megfizetésének, valamint az intézményi tanulói jogviszony fennállásának igazolást. A kérelem benyújtására meghatározott határidő elmulasztása jogvesztéssel jár.

Vári Mária sk.

Szociális Bizottság Elnöke